  Майя Бывальцева Дэри ёрослэн тӧроез Константин Русинов луиз. Муниципал кылдытэтлы кивалтӥсез интыысь депутатъёслэн сессиязы бырйизы. Со сярысь Дэри черкогуртысен ивортодэтъя «Удмуртия» агентстволэн корреспондентэз ивортӥз. Константин Русинов понна 22 депутатъёс куаразэс сётӥзы. Куатез мукетызлы кандидатлы – Алексей Конорюковлы – дурбасьтӥзы. Одӥгез бюллетень ярантэмен лыдъямын. Тодэ вайытом, Дэри ёрослэн азьвыл тӧроез Андрей Коняшин интыужысьтыз 9-тӥ оштолэзе ас мылкыд каремезъя кошкиз. ВАТСАН Константин Николаевич Русинов. Вордскиз 1974-тӥ арын Пичи Пурга черкогуртын. Ижысь техникая кун университетэз «Экономика и управление на предприятии» ӧнеръя йылпумъяз. Вытъёсъя полицилэн управленияз, Сбребанклэн пӧртэм ёзэтъёсаз ӧнерчи, собере кивалтӥсь, «ВТБ-Страхование» компанилэн Удмуртиысь ёзэтэзлэн кивалтӥсез, «Росгосстрах» компанилэн Удмуртиысь ёзэтэзлэн кивалтӥсезлэн воштӥсез луыса ужаз. Тегъёс: Политика быръёнъёс Удмуртия Дэри депутатъёс кивалтӥсьёс  